**Tájékoztató honlapra
„Közvilágítási célú energiaracionalizálás Budapest Főváros területén”, azonosító szám: KEOP-5.5.0/A/12-2013-0067**

Előzmény:

Budapest Főváros Önkormányzata 2013. február 11-én pályázatot nyújtott be a KEOP-5.5.0/A/12 jelű konstrukcióban, „Közvilágítási célú energiaracionalizálás Budapest Főváros területén” címmel. A projektjavaslatot a Környezet és Energia Operatív Program Irányító Hatóság vezetője 2015.01.08-án **127 138 113 Ft** összegű támogatásra érdemesnek ítélte. A Támogatási Szerződés 2015. márius 26-án aláírásra került.

A Támogatási Szerződés módosítása vált szükségessé, ugyanis a pályázat egyik eleme „A Rákóczi híd közvilágításának energiatakarékos megújítása” 2014. november 30-án befejeződőtt, így a projektelem megvalósult. A Nemzeti Fejlesztési Minisztérium levele alapján a projekt ezen részére támogatás nem vehető igénybe, a költségei nem elszámolhatók. Azonban a projekt része marad továbbra is műszakilag, valamint az indikátorok teljesítése érdekében.

A projekt összköltsége és támogatás tartalma a 7. számú Változás bejelentéssel összhangban csökkent:

A projekt finanszírozása:

A projekt elszámolható összköltsége: 35.310.317 Ft

A támogatás mértéke: 30.013.769 Ft

A támogatási intenzítása: 85 %

Saját forrás: 5.296.548 Ft

A projekt célja:

A konstrukció célja az energiahatékonyság és az energiatakarékosság fokozása a végfelhasználás területén. A konstrukció hozzájárul az épületek (különös tekintettel a központi és helyi költségvetési szervek épületeire és az egyéb középületekre, valamint a vállalkozások üzemi és irodaépületeikre is), energia-takarékosság, - hatékonyság fokozására irányuló beruházásainak megvalósításához.

Az energetikai hatékonyság fokozása hozzájárul az energiaellátás biztonságának a növeléséhez, az igen magas (75%-ot is meghaladó) energiaimport-függőség mérsékléséhez és a környezeti ártalmak csökkentéséhez, ezzel pedig az ország nemzetközi kötelezettségvállalásainak teljesítéséhez.

A projekt keretében két projektelemet érintő beruházás kerül megvalósításra, a Rákóczi híd már megvalósult:

1. **A Rákóczi híd közvilágításának energiatakarékos megújítása**

A projektelem célja a Rákóczi híd közvilágításának a jelenleg működő elavult rendszert helyettesítő korszerű, energiatakarékos megújítása. A várható éves villamosenergia-megtakarítás mintegy 79.119 kWh, ami éves szinten mintegy 3 M Ft áramdíj megtakarítást jelent.

1. **Az óbudai Gázgyári lakótelepen meglévő nagymértékben elavult közvilágítás korszerű technológia felhasználásával történő megújítása**

A Gázgyári lakótelep közvilágítási energiafelhasználásának jelentős csökkentése, a Budapesten még meglévő utolsó elavult higanylámpás közvilágítás modernizálásával. Emellett kiemelkedő jelentőségű, hogy létrejön Budapesten egy olyan tesztterület, ahol a LED-es lámpatestek és fényforrások üzemeltetési viszonyai tesztelhetők. A fejlesztéssel évi mintegy 67.134 kWh energia és mintegy 2,4 M Ft éves áramdíj takarítható meg.

1. **A Bartók Béla út éjszakai megvilágítás csökkentése energiamegtakarítási céllal**

A jelenleg a Főváros tulajdonában levő, még korszerűnek tekinthető nagynyomású nátriumlámpás világítótestek belső szerelvényeinek cseréje kétfokozatú induktív előtét és átkapcsoló automatika beépítésével. A számított éves villamosenergia-megtakarítás 54.922 kWh/év, amely várhatóan mintegy évi 2,1 M Ft áramdíj megtakarítást eredményez. A kétfokozatú előtét alkalmazásával és az éjszakai alacsonyabb megvilágítási szint biztosításával a lámpatestek energiafelhasználása a régiekéhez képest 18%-kal kisebb lesz.

Projekt ütemezése:

A Projekt megvalósítási időszakának tervezett kezdő időpontja: 2014.09.06.

A Projekt fizikai befejezésének tervezett napja: 2015.10.01.

A projekt pénzügyi zárása 2015.10.31.

A projekt megvalósításának számszerűsíthető eredményei évek szerint:

|  |  |  |  |
| --- | --- | --- | --- |
| Monitoring mutatók | Változás célértéke - tervezett | Fenntartási időszak (tényadatok): | 5 év |
| Célérték (kumulált) elérésének dátuma: |
| 2016. | 2017. | 2018. | 2019. | 2020. |
| Az üvegházhatású gázok kibocsátás csökkenése [t/év] | 182,80 | 183,3 | 366,605 | 549,907 | 733,209 | 916,512 |
| Megújuló energiahordozó felhasználás növekedése (villamosenergia-termelés) [GWh/év] | 0,0000 | 0,0000 | 0,0000 | 0,0000 | 0,0000 | 0,0000 |
| Megújuló energiahordozó felhasználás növekedése [GJ/év] | 0,0000 | 0,0000 | 0,0000 | 0,0000 | 0,0000 | 0,0000 |
| Energiahatékonyság növelése révén megtakarított éves elsődleges (primer) energiahordozó mennyisége (GJ/év) | 1955,45 | 1960,87 | 3921,748 | 5882,621 | 7843,495 | 9804,369 |